Տատրակ եւ Ասողիկ ծածկանուններով ծանօթ՝ Գեղամ Տէր-Կարապետեան հարազատ զաւակն էր Տարօնայ աշխարհի։ Ծնած էր 1865-ին, Մշոյ դաշտի Խէյպան գիւղը. որդին էր ամբողջ շրջանէն ներս հաւատացեալ եւ ուսումնասէր հայու համբաւ վայելող Կարապետ քահանայ Տէր-Կարապետեանի, որ եղաւ ազգային ոգի եւ գրականութեան սէր ջամբող առաջին ուսուցիչը մանուկ Գեղամին՝ ծննդավայրի ազգային վարժարանին մէջ նախակրթական ուսման շրջանին։